ANC ROTTE VLIEG TE VEEL
Onderwerp: ANC ROTTE VLIEG TE VEEL Fri Apr 30, 2010 9:34 pm
Regering se reisrekening skiet met R1 miljard die hoogte in
Die regering het daarin geslaag om sy reisrekening tot byna R1 miljard op te jaag. Dit is ’n toename van sowat 20% vergeleke met die vorige boekjaar.
Die grootste sondaar was die Staatsdienskommissie, wie se uitgawes van R1 miljoen tot R3 miljoen (200%) gestyg het.
Ander groot sondaars is die departement van kuns en kultuur, wie se reisuitgawes van R19 miljoen tot R40 miljoen (111%) gestyg het, en huisvesting, wie se uitgawes van R5 miljoen tot R10 miljoen verdubbel het.
Me. Lindiwe Mazibuko, die DA se nasionale woordvoerder, het gesê in die boekjaar 2007-’08 was die totale reisuitgawes R823 miljoen en in die boekjaar 2008-’09 het dit tot R978 miljoen opgeskiet.
In dié tydperk het ministers 474 oorsese reise onderneem, terwyl adjunkministers 169 keer oorsee gereis het. “Ons wil die soeklig plaas op voorbeelde van oorsese reise wat bevraagteken word, asook reise soos dié van die minister van verdediging wat die opening van ’n biblioteek in Timboektoe bygewoon het.”
Altesaam 21 van die 31 departemente wie se uitgawes in die soeklig geplaas is, se reisuitgawes het in die boekjaar 2008-’09 toegeneem.
Mazibuko het gesê daar is te veel gevalle waar ministers geleenthede bywoon wat geen voordeel vir gewone Suid-Afrikaners inhou nie. “Dit is moeilik om te dink hoe die besoek aan die Timboektoe-biblioteek ’n prioriteit kan wees vir ’n regering met massiewe sosio-ekonomiese uitdagings.”
Volgens haar het die party se navorsing getoon dat ministers hul oorsese reise in die boekjaar 2008-’09 verleng het.
Die minister van omgewingsake was 106 dae in die buiteland, die minister van finansies 103 dae, dié van landbou 83dae en dié van verdediging 82 dae.
“Terwyl ons die belangrikheid van die bywoning van internasionale konferensies verstaan, is dit belangrik om te onthou dat verskeie ministers een derde van die jaar buite die land was.
“Hoe vind dié ministers tyd om hul departemente te bestuur?”
...MAAR HULLE ONDERDANE VREK VAN DIE HONGER EN SIT SONDER HUISE!!!